Andendagen i retssagen om vold mod en ung, gravid kvinde fortsatte med afhøringen af den mand, der angiveligt skulle have 'bestilt' overfaldet på kvinden. Det nægtede han dog.

Annonce

AARHUS: Mandag morgen var der igen fyldt i retssal tre ved Retten i Aarhus. Mandag var nemlig andendagen i en retssag om vold af særlig grov karakter, som i øjeblikket er i gang. Her er seks kvinder og to mænd tiltalt for at have planlagt og udført et voldsomt overfald på en 21-årig gravid kvinde ved Skjoldhøjkollegiet i maj, ifølge anklagen for at få hende til at abortere med det barn, som hun ventede sig, ifølge flere af de tiltalte, sammen med den ene tiltalte mand. Netop den mand, som er 26 år i skrivende stund, blev mandag formiddag afhørt sammen med den ene af de piger, som udførte overfaldet.

Annonce

Sladder mellem søstre

Fredag formiddag forklarede en 25-årig kvinde, som var en central del af sagens "tæskehold", at hun var blevet kontaktet af den 26-årige, som ville have hende og nogle veninder til at overfalde den 21-årig med det formål at hun skulle få en abort. Den 25-årige forklarede samtidig, at manden havde sagt, at det var hans barn, og at hun følte, hun skyldte manden en tjeneste og derfor gerne ville hjælpe ham. Den forklaring såede han dog selv tvivl om, da han indtog vidneskranken mandag morgen. I hvert fald nægtede han at kende den 21-årige, ligesom han nægtede at have bedt den 25-årige og hendes veninder om at udføre overfaldet. Han nægtede i øvrigt også, at han skulle have et særlig nært forhold til den 25-årige. Hvor rygterne om, at han skulle være far til den 21-åriges barn, var kommet fra, havde han heller ikke noget bud på. - Jeg forestiller mig, at det er startet som lidt sladder mellem søstre, og så har det udviklet sig derfra, sagde han roligt. Undervejs spurgte anklageren også ind til flere konti på de sociale medier Snapchat, Whatsapp og Viber, som der skulle have været sendt beskeder og lavet opkald til og fra den 26-åriges telefon. De konti havde han ikke umiddelbart en forklaring på, men mente, at det nok var nogle af hans venner, der havde haft fat i hans telefon og var logget ud af de konti, han selv havde. Da han benægtede at kende både den forurettede og flere af de medtiltalte, varede selve afhøringen af den 26-årige dog ikke så lang tid.

Annonce

- Ingen af os havde lyst til at være med